سعودی عربستان ده یوقاری مرتبه لی کیشی لر وظیفه دن چیتلنتیریلدی
سعودی عربستان شاهی سلمان بن عبدالعزیز تامانیدن امضالنگن فرمان بیلن اولکه نینگ واشنگتن بویوک ایلچیسی، استخبارات باشلیغی اورین باسری، پیاده کوچلر قومندانی داخل بیر قطار وزیر وظیفه دن چیتلنتیریلدی.
شاهی شورا تامانیدن بیریلگن بیاناتگه کوره، شاه سلمان نینگ ایککی اوغلی یوقاری مرتبه لی وظیفه لرگه تعیین قیلینگن.
باشقه بیر تاماندن اوتگن ییل اقتصادی بحران باعث تعویققه توشگن اجتماعی حق و ایریم خرجت لر شاه نینگ امری بیلن اجرا بولگن لیگی بیلدیریلدی. عین دمده یمنده حوثی لرگه قره ته حربده وظیفه آلیب باراتگن عسکری و امنیتی پرسونل گه ایککی معاش اضافه بیریلگن لیگی معلوم قیلیندی.
اجتماعی ایشلر وزیریگه قره ته عدلی تحقیق و تیکشیروو باشله تیلدی
عربستانده خوفسیزلیک شوراسی نینگ ایجاد ایتیلیشی و محمد غافلی نینگ رئیس ایتیب تعیین قیلینیشی گه، اجتماعی ایشلر وزیری خالد بن عبدالله نینگ وظیفه دن چیتلنتیریلیب اونگه قره ته عدلی تحقیق باشله تیلیشی گه قرار قیلیندی. مدنیت و مطبوعات وزیری عادل طریفی نینگ جاییگه بن صالح وزیر ایتیب تعیین قیلیندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
